ОБЩИНСКА ИЗБИРАТЕЛНА КОМИСИЯ

МЪГЛИЖ

**П Р О Т О К О Л**

**№ 27**

гр. Мъглиж, 27.10.2019 г.

Днес, 27.10.2019 год., в 16:45 часа се проведе Заседание на ОБЩИНСКА ИЗБИРАТЕЛНА КОМИСИЯ Мъглиж, при следния

**ДНЕВЕН РЕД :**

1. Разглеждане на жалба.

Докладва: Стела Славчева

На заседанието присъстват:

1. Зорница Светославова – Председател

2. Катя Киликчиева - Секретар

3. Ивелина Господинова – Член

4. Тинка Стойчева – Член

5. Даниела Белемезова – Член

6. Емилия Гочева – Член

7. Стела Славчева – Член

8. Ирина Колева - Член

Присъстващите членове на OИК са 8. Налице е кворум и заседанието е редовно.

1. Заседанието е открито в 16:45 часа и председателствано от Зорница Светославова – Председател

За приемане на дневния ред е необходимо той да бъде гласуван. Съгласно изискванията всички решения, които се вземат от OИК, се гласуват от членовете поименно.

Зорница Светославова – има ли други предложения по дневния ред.

Възражения – няма.

Дневният ред е приет, като „За” гласуват: Зорница Светославова, Катя Киликчиева, Ивелина Господинова, Тинка Стойчева, Даниела Белемезова, Емилия Гочева, Стела Славчева и Ирина Колева.

Преминава се към точка първа от дневния ред:

Разглеждане на жалба.

**Р Е Ш Е Н И Е № 081-МИ**

**27.10.2019 г.**

ОТНОСНО: Постъпила жалба от Златко Димитров Острешев, кандидат за кмет на Община Мъглиж, издигнат от коалиция БСП за България чрез Дияна Янева, упълномощен представител на коалиция БСП за България.

На 27.10.2019 г. в 16:00 часа е постъпил жалба с вх. № 133 и пореден номер в регистъра на жалбите 4 от Златко Димитров Острешев, кандидат за кмет на Община Мъглиж, издигнат от коалиция БСП за България чрез Дияна Янева, упълномощен представител на коалиция БСП за България, в която е изложено твърдение, че на 27.10.2019 г. около 11:13 ч. при провеждането на избори за общински съветници и кметове в Община Мъглиж, от Златко Острешев е установено, че пред избирателни секции № 012 и 013 в с. Тулово от ранна сутрин до момента на подаване на жалбата има две лица, които стоят неотлъчно до входа на секциите, като наблюдават и събеседват влизащите и излизащи избиратели. На поканата му да се легитимират са отговорили, че са от охранителна фирма, наета от общината за опазване на реда, но са отказали да му покажат документ, от коя фирма са, както и да се легитимират лично.

Жалбоподателят изразява искане за извършване на проверка на изложените факти, както и наличие на данни за престъпление по чл. 167, ал. 1 НК с оглед изпращане на преписката на прокуратурата.

След извършена проверка на място от Председателя и Заместник-председателя на ОИК Мъглиж – Зорница Светославова и Левент Палов се установи, че пред избирателни секции № 012 и 013, находящи се в с. Тулово, Община Мъглиж има множество лица. Извършилите проверката не са успяли да установят сред тях наличие на лицата, които са цитирани в жалбата.

Извън горното след преглед на представените документи се установи, че жалбата е чрез лице, в чиято представителна власт не е включено право да представлява кандидата, издигнат от коалиция БСП за България, поради което не е налице представителна власт.

Предвид гореизложеното и на основание чл. 87, ал. 1, т. 22 от Изборния кодекс, Общинска избирателна комисия Мъглиж

**Р Е Ш И :**

Оставя без разглеждане, постъпила жалба с вх. № 133/ 27.10.2019 г. и пореден номер в регистъра на жалбите 4 от Златко Димитров Острешев, кандидат за кмет на Община Мъглиж, издигнат от коалиция БСП за България чрез Дияна Янева, упълномощен представител на коалиция БСП за България.

Настоящото решение е обявено по реда на чл. 87, ал. 2 от Изборния Кодекс и подлежи на обжалване пред ЦИК в тридневен срок от обявяването му.

Възражения - няма, като „За” гласуват: Зорница Светославова, Катя Киликчиева, Ивелина Господинова, Тинка Стойчева, Даниела Белемезова, Емилия Гочева, Стела Славчева и Ирина Колева.

**Решението е прието.**

Поради изчерпване на дневния ред заседанието бе закрито в 17:00 часа.

ПРЕДСЕДАТЕЛ: п.ОРЗД

/Зорница Светославова/

СЕКРЕТАР: п.ОРЗД

/Катя Киликчиева/